Appell Inferjuri Numru 99/2019/1 LM MALTA QORTI TAL-APPELL (Kompetenza Inferjuri) ONOR. IMĦALLEF LAWRENCE BRONSDIJK Seduta tal-4 ta' Novembru, 2020 Appell Inferjuri Numru 99/2019/1 LM Karl Borg Giuliano (K.I. Numru 100467M) u Thea Scerri (K.I. Numru 216651M) ("l-appellati") Dan huwa appell magħmul mill-intimat Francis Sajeba (K.I. Numru 638855M) (minn issa 'l quddiem "l-appellant") minn deċiżjoni mogħtija mill- Qrati tal-Ġustizzja Paġna 1 minn 13 Appell Inferjuri Numru 99/2019/1 LM Bord li Jirregola l-Kera (minn issa 'l quddiem "il-Bord"), fis-7 ta' Ottubru, 2019 (minn issa 'l quddiem "is-sentenza appellata"), li permezz tagħha l-Bord iddeċieda illi, "… filwaqt li jastjeni milli jieħu konjizzjoni ulterjuri tat-tielet talba, jilqa' l-ewwel żewġ talbiet tar-rikorrenti u ai fini tal-iżgumbrament qiegħed jiffissa terminu perentorju ta' xahrejn mil-lum. Bl-ispejjeż a karigu tal-intimat." Ir-rikorrenti Karl Borg Giuliano (K.I. Numru 638855M) u Thea Scerri (K.I. Numru 638855M), hawnhekk "l-appellati", huma sidien tal-fond bin-numru 43, Triq Isouard, Is-Swieqi (minn issa 'l quddiem "il-fond"), li nxtara minnhom b'kuntratt ippubblikat fis-7 ta' April, 2014 fl-atti tan-Nutar Ann Borg Giuliano. rikorrenti jgħidu li l-fond inkwistjoni oriġinarjament kien mikri lill-ġenituri tal- intimat, imma l-intimat m'għandu l-ebda ftehim għall-kiri ta' dan il-fond, jew xi forma ta' kuntratt mar-rikorrenti jew mal-awturi fit-titolu tagħhom. rikorrenti jgħidu li minkejja li huma interpellaw lill-intimat diversi drabi sabiex dan iħallas il-kera dovuta minnu, huwa baqa' inadempjenti. jilmentaw ukoll għaliex il-fond inkwistjoni mhux jinżamm fi stat tajjeb ta' manutenzjoni, u anki għaliex lilhom jirriżultalhom li l-intimat għandu pendenzi mal-ARMS dwar kontijiet tad-dawl u l-ilma li huwa naqas milli jħallas, u li jammontaw għal aktar minn erbat elef Euro. Ir-rikorrenti jgħidu li anki f'każ li l- Qrati tal-Ġustizzja Paġna 2 minn 13 Appell Inferjuri Numru 99/2019/1 LM fond inkwistjoni għad jirriverti lura fil-pussess tagħhom, huma ser jiġu ppreġudikati għaliex fil-fond inkwistjoni hemm il-ħtieġa ta' manutenzjoni qawwija, kif ukoll għaliex x'aktarx li s-servizzi tad-dawl u l-ilma ser ikunu nqatgħu, u għalhekk huma ser ikollhom jagħmlu tajjeb għall-pendenzi dovuti mill-intimat sabiex fil-fond jiddaħħlu dawn is-servizzi mill-ġdid. esprimew tħassib dwar jekk hux minnu li l-intimat jgħix fil-fond inkwistjoni, kemm minħabba fl-istat ta' telqa li dan il-fond tħalla fih u anki minħabba l-fatt li aktarx li fil-fond m'għadx hemm dawl u ilma. Permezz tal-azzjoni tagħhom quddiem il-Bord, ir-rikorrenti talbu li l- kawża tiġi deċiża bid-dispensa tas-smigħ skont kif permess fl-artikolu 16A tal- Kap. 69 tal-Liġijiet ta' Malta, filwaqt li talbu lill-Bord jordna lill-intimat jivvaka mill-fond bin-numru 43, Triq Isouard, Is-Swieqi, b'terminu qasir u perentorju għall-iżgumbrament mill-fond, u li jirritorna l-fond bil-pussess battal lir- rikorrenti, filwaqt li talbu lill-Bord jikkundanna lill-intimat għall-ħlas ta' erbat elef, sitt mija u sebgħa u erbgħin Euro u sitt ċenteżmi (€4,647.06) rappreżentanti arretrati tad-dawl u lill-ARMS, kif ukoll jikkundanna lill-intimat jagħmel tajjeb għal kull ħsara li huwa seta' kkaġuna fil- Qrati tal-Ġustizzja Paġna 3 minn 13 Appell Inferjuri Numru 99/2019/1 LM Flimkien mar-rikors tagħhom, ir-rikorrenti ppreżentaw kopja tal-kuntratt li permezz tiegħu huma xtraw il-fond mertu ta' dawn il-proċeduri mill-poter ta' Josephine Caruana Smith u Laurenza Calleja Smith. tiegħu spjega li fis-sena 2014, hu u oħtu kienu ddeċidew li jinvestu xi flus li kellhom fi proprjetà, u kienu ddeċidew li jixtru bejniethom dan il-fond f'Tas- Qal li dak iż-żmien huma kienu jafu li fil-fond kien joqgħod Francis Sajeba, li kien ilu jgħix fil-fond għal diversi snin, u li oriġinarjament il-fond kien inkera lill-ġenituri tiegħu. Ir-rikorrent spjega li wara li hu u oħtu ffirmaw il- kuntratt ta' bejgħ, missierhom kien mar ikellem lill-intimat, kemm sabiex tinbena relazzjoni bejn il-partijiet, kif ukoll sabiex isir ftehim mal-intimat dwar kif kienet ser tibda titħallas il-kera dovuta. Ir-rikorrent qal li l-intimat irrifjuta li jħallas il-kera, u wara xi żmien ir-rikorrenti kienu saru jafu li l-intimat kellu xi arretrati pendenti mal-ARMS ta' kontijiet tad-dawl u l-ilma li ma tħallsux Ir-rikorrent spjega li mir-riċerki li saru minnu u minn oħtu, huma kienu saru jafu li l-intimat kien anki ġie interpellat mill-ARMS sabiex iħallas l-arretrati tal-kontijiet dovuti minnu, u r-rikorrenti bħala sidien jafu li ladarba l-fond inkwistjoni jirriverti lura fil-pussess tagħhom, aktarx li dawn il-pendenzi ser ikollhom jitħallsu minnhom, jew inkella ser ikollhom jiffaċċjaw sitwazzjoni fejn il-provvista tad-dawl u l-ilma fil-fond tiġi maqtugħa. minkejja li hu u oħtu kienu bagħtu ittra lill-intimat sabiex dan jiżgombra mill- fond, in vista tal-fatt li dan kien ilu ma jħallas il-kera għal diversi snin, dan baqa' inadempjenti, u wara xi żmien kien bagħtilhom ittra permezz tal-avukat tiegħu, fejn talab li l-partijiet isibu kompromess bejniethom. Minkejja dan, qal Qrati tal-Ġustizzja Paġna 4 minn 13 Appell Inferjuri Numru 99/2019/1 LM ir-rikorrent, hu u oħtu ma reġgħux semgħu mingħand l-intimat, u għalhekk ma kellhom l-ebda għażla oħra għajr li jistitwixxu l-proċeduri odjerni. Anthony Borg Giuliano, missier ir-rikorrenti, xehed li huwa kien sar jaf li s-sidien tal- fond mertu ta' dawn il-proċeduri kienu interessati li jbigħu l-fond, u għalhekk kien ħajjar lil uliedu biex jixtru din il-proprjetà. Qal li s-sidien dak iż-żmien kienu infurmaw lir-rikorrenti li l-fond inkwistjoni kien mikri lil ċertu Francis Anastasi Seguna kompla jgħid li wliedu kellhom il-problemi bl-intimat għaliex dan qatt ma kien ħallas kera minn mindu xtraw il-fond. L-intimat Francis Sajeba xehed quddiem il-Bord li huwa kien ilu joqgħod fil-fond minn meta kellu għaxar snin, meta kien mar jgħix fil-fond flimkien mal-ġenituri tiegħu. L-intimat qal li minkejja li huwa kien jipprova jħallas il-kera dovuta, din qatt ma ġiet aċċettata mis-sidien tal-fond. Qal ukoll li ma kienx jaf li seta' jiddepożita l-kera dovuta taħt l-awtorità tal-Qorti. L-intimat qal li r-rikorrenti offrewlu żewġ postijiet alternattivi fejn seta' jmur joqgħod minflok il-fond f'TasIx-Xgħajra, iżda meta hu mar jarahom kien ikkonkluda li dawn ma kinux tajbin għalih. L-intimat spjega li dawn il-fondi alternattivi kienu qegħdin wieħed Is-Swieqi stess u l-ieħor Madliena, Is-Swieqi, u r-rikorrenti kienu offrewlu għaxart elef Euro (€10,000) sabiex ikun jista' jirranġa wieħed mill-postijiet offruti lilu. L-intimat ikkonferma quddiem il-Bord li għandu arretrati ta' madwar ħamest elef Euro (€5,000) mal-ARMS bħala kontijiet tad-dawl u l-ilma, iżda qal li mhux minnu li r-rikorrenti kienu offrew li jħallsulu l-arretrati dovuti. Qrati tal-Ġustizzja Paġna 5 minn 13 Appell Inferjuri Numru 99/2019/1 LM Permezz tas-sentenza mogħtija fis-7 ta' Ottubru, 2019, il-Bord ikkonkluda li ser jastjeni milli jieħu konjizzjoni ulterjuri tat-tielet talba tar- rikorrenti, filwaqt li laqa' l-ewwel żewġ talbiet tagħhom u pprefiġġa terminu ta' xahrejn għall-iżgumbrament tal-intimat mill-fond, u dan wara li għamel is- segwenti konsiderazzjonijiet: "Illi mir-riżultanzi proċesswali rriżulta li r-rikorrenti akkwistaw il-proprjetà mertu tal- proċeduri minn ċerti Josephine Caruana Smith u Laurenza Calleja Smith permezz ta' kuntratt ippubblikat fis-7 ta' April 2014 min-Nutar Ann Borg Giuliano. Fl-istess kuntratt ġie rikonoxxut li fil-fond kien hemm inkwilin. Jirriżulta li l-kirja odjerna kienet kirja ta' qabel is-sena 1995 u li oriġinarjament kienet titħallas lil ċertu A. Vella. L-intimat xehed li huwa ilu joqgħod fil-fond in kwistjoni sa minn mindu kien żgħir flimkien mal-ġenituri tiegħu. L-intimat ġab miegħu l-ktieb tal-kera li ntwera lill-Bord u lir-rikorrenti minn fejn jirriżulta li l-aħħar kera li tħallset kienet fis-sena 2010 u l-intimat xehed li huwa pprova jħallas il-kera iżda s-sid il-ġdid fuq it-telefown daħak f'wiċċu u fl-istess nifs qal li ma kienx jaf min hu s-sid u waqt l-istess xhieda, għaraf lil missier ir-rikorrenti li kien preżenti fl-Awla bħala li tkellem miegħu dwar il-kera. Qal li ma ddepożitax il-kera billi ma kienx jaf li kellu jagħmel hekk. L-intimat talab li jingħata d-dritt li jippreżenta risposta iżda l-Bord ċaħad it-talba tiegħu billi qies li ma għandux eċċezzjonijiet validi x'jagħti. Fl-ewwel lok, waqt it-trattazzjoni d-difensur tal-intimat sostna li r-rikorrenti m ġabux il-prova tal-provenjenza tal-proprjetà tenut kont li oriġinarjament ma kinux huma l- proprjetarji tal-fond. F'dan l-istadju ssir referenza għall-kuntratt esebit in atti fejn hemm kjarament indikat is-segwenti: Qrati tal-Ġustizzja Paġna 6 minn 13 Appell Inferjuri Numru 99/2019/1 LM Il-Bord jidhirlu li bħala prova ta' titolu dan huwa suffiċjenti għaliex hawn non si tratta ta' azzjoni rivendikatorja. Oltre dan ma jridx ukoll jiġi injorat il-fatt li l-intimat ġie notifikat b'ittra uffiċjali mir-rikorrenti odjerni u huwa rrisponda b'itta b'avukat fejn ma jirriżultax li kellu xi diffikultà li r-rikorrenti mhux is-sidien tal-fond. Stabbilit dan, l-intimat sostna li huwa ried iħallas iżda ma kienx jaf min kienu s- sidien. L-intimat mhux kredibbli u dan għal diversi raġunijiet: tant l-intimat kien jaf min huma billi kien irċieva ittra uffiċjali li huwa rrisponda, iżda mhux biss jammetti li ġie offrut żewġ postijiet alternattivi imma għar-raġunijiet li ġew spjegati minnu m'aċċettax għaliex ma kinitx offerta vantaġġuża għalih. U anki kieku stess ma kienx jaf min huwa s-sid il-ġdid seta' staqsa. D'altronde huwa l-obbligu tal-inkwilin li jħallas il-kera. Mistoqsi direttament mill-Bord jekk qattx iddepożita l-kera fil-Qorti l- intimat wieġeb fin-negattiv bl-iskuża fjakka li ma kienx jaf li seta' sar hekk. B'kull dovut rispett, messu ħa parir dwar dan. Jirriżulta mill-affidavits ta' Karl Borg Giuliano u missieru Anthony Borg Giuliano li l-intimat kien ġie mitkellem u għal diversi drabi ntalab li jħallas il-kera iżda huwa baqa' inadempjenti. Għaldaqstant intbagħtet ittra uffiċjali debitament notifikata, fejn permezz tagħha ingħata l-konġedo iżda huwa xorta waħda ma vvakax. Fid-dawl ta' dan kollu, il-Bord iqis li l-ewwel żewġ talbiet tar-rikorrenti huma mistħoqqa. Għal dawn il-motivi, dan il-Bord jaqta' u jiddeċiedi billi filwaqt li jastjeni milli jieħu konjizzjoni ulterjuri tat-tielet talba, jilqa' l-ewwel żewġ talbiet tar-rikorrenti u ai fini tal-iżgumbrament qiegħed jiffisa terminu perentorju ta' xahrejn millum. Bl-ispejjeż a karigu tal-intimat." Qrati tal-Ġustizzja Paġna 7 minn 13 Appell Inferjuri Numru 99/2019/1 LM L-appellant ippreżenta l-appell tiegħu mid-deċiżjoni tal-Bord fl-24 ta' Ottubru, 2019, fejn talab lil din il-Qorti sabiex, "… tħassar u tirrevoka s-sentenza mogħtija mill-Bord li Jirregola l-Kera fis-7 t'Ottubru 2019, u tagħti l-eċċezzjonijiet permissibbli lilu skont il-liġi." iressaq dawk l-fakultà L-appellant jgħid li jħoss ruħu aggravat bid-deċiżjoni tal-Bord għaliex: (i) il-Bord missu laqa' t-talba tal-appellant li prima facie kien hemm biżżejjed raġunijiet sabiex dan idaħħal l-eċċezzjonijiet tiegħu, minflok iddeċieda l-kawża bid- dispensa tas-smigħ; (ii) l-appellant għandu jitqies kredibbli fix-xhieda mogħtija minnu, anki għaliex huwa xehed is-sewwa meta fil-kontroeżami kkonferma li kienu saru tentattivi ta' arranġament ma' missier ir-rikorrenti, u li huwa m'għandux dawl fil-post. L-appellant insista li jekk huwa kien meqjus kredibbli f'dawn iċ-ċirkostanzi, kellu jitqies kredibbli anki f'aspetti oħra tax-xhieda Ir-risposta tal-appell Fir-risposta tal-appell tagħhom ippreżentata fil-25 ta' Novembru, 2019, l-appellati wieġbu li l-appell interpost mill-appellant għandu jiġi miċħud, u li s- sentenza mogħtija mill-Bord għandha tiġi kkonfermata. B'riferiment għall- Qrati tal-Ġustizzja Paġna 8 minn 13 tiegħu. Appell Inferjuri Numru 99/2019/1 LM ewwel aggravju tal-appellant, l-appellati qalu li mhux minnu li huma qatt ma marru jiġbru l-kera, jew li huma b'xi mod irrifjutaw li jiffirmaw il-ktieb tal-kera. Qalu li mhux talli dan mhux minnu, talli mill-provi li tressqu quddiem il-Bord, għandu jirriżulta li kemm l-appellati kif ukoll missierhom għamlu diversi tentattivi sabiex jibnu relazzjoni mal-appellant sabiex dan ikun jista' jibda jħallas il-kera, iżda rriżultalhom li l-appellant qatt ma kellu intenzjoni li jħallas il-kera dovuta minnu. Qalu wkoll li l-obbligu tal-ħlas tal-kera jinkombi fuq l- inkwilin, u għalhekk l-oneru li jara kif jagħmel sabiex iħallas il-kera dovuta minnu kien jinkombi unikament fuq l-appellant. L-appellati żiedu jgħidu li mill- provi jirriżulta wkoll li l-appellant kien ilu ma jħallas il-kera mill-2010, jiġifieri madwar erba' snin qabel ma huma akkwistaw il-fond. Żiedu jgħidu li kwalunkwe nuqqas ta' ħlas tal-kera da parti tal-inkwilin jammonta għal vjolazzjoni serja tal-kuntratt lokatizju u tar-relazzjoni bejn is-sidien u l-inwilin. B'riferiment għat-tieni aggravju tal-appellant, l-appellati qalu li l-appellant ma jistax jitqies kredibbli sempliċement għaliex ammetta li kien hemm tentattivi ta' arranġament ma' missier l-appellati, jew għaliex ikkonferma li fil-fond inkwistjoni m'hemmx dawl. Qalu li l-appellant kien selettiv f'dak li kiteb fir- rikors tal-appell tiegħu, u diversi drabi waqt ix-xhieda tiegħu huwa naqas milli jgħid il-verità. L-appellati qalu li minkejja li l-appellant allega li kull darba li huwa pprova jħallas il-kera, is-sid kien jinfaqa' jidħaq u jaqta' l-linja tat- telephone, huwa naqas milli jgħid li l-appellati kienu offrewlu xejn anqas minn żewġ postijiet fejn seta' jmur joqgħod, iżda huwa kien irrifjutahom it-tnejn. L- appellati qalu li l-appellant ma qalx il-verità meta qal li hu ma kienx irċieva l- Qrati tal-Ġustizzja Paġna 9 minn 13 Appell Inferjuri Numru 99/2019/1 LM ittra uffiċjali mingħand l-appellati, anki meta muri l-ittra uffiċjali li ntbagħtitlu, u r-risposta li bagħat l-avukat tiegħu. L-appellati qalu wkoll li hemm dubji serji dwar kemm huwa minnu li l-appellat jgħix fil-fond inkwistjoni, partikolarment għaliex fil-fond m'hemmx servizz tad-dawl, u anki għaliex il-marixxal tal-Qorti li mar biex jinnotifika lill-appellant bl-atti, kiteb li l-fond inkwistjoni jinsab mitluq u żdingat, fattur dan li jindika li fil-fond inkwistjoni ma jgħix ħadd fih. Konsiderazzjonijiet ta' din il-Qorti Din il-Qorti sejra tgħaddi sabiex tikkonsidra l-aggravji mressqa mill-appellant flimkien mar-risposta tal-appellati, u dan fid-dawl u s-sentenza mogħtija mill- L-ewwel aggravju: Il-konvenut kellu eċċezzjonijiet x'jagħti għat-talbiet tar-rikorrenti, l-proċeduri għandhom jingħalqu bid-dispensa tas-smigħ iddeċieda Permezz ta' dan l-aggravju tiegħu, l-appellant isostni li kien hemm biżżejjed raġunijiet prima facie sabiex hu jitħalla jressaq l-eċċezzjonijiet tiegħu, partikolarment għaliex huwa kien offra li jħallas il-kera dovuta lill-appellati, iżda dawn baqgħu ma marrux għaliha. Fir-rikors tagħhom l-appellati għar-raġunijiet spjegati minnhom, talbu lill-Bord, lill-appellant jiġi żgumbrat mill-fond inkwistjoni, u talbu wkoll li l-kawża tiġi Qrati tal-Ġustizzja Paġna 10 minn 13 Appell Inferjuri Numru 99/2019/1 LM deċiża bid-dispensa tas-smigħ ai termini tal-artikolu 16A tal-Kap. fil-fehma tagħhom l-appellant ma kellux eċċezzjonijiet x'jagħti għat-talbiet Jirriżulta li kien hemm diversi diffikultajiet biex l-appellant seta' jiġi nnotifikat bir-rikors promotur, tant hu hekk li n-notifika finali tiegħu saret bil-proċedura tal-pubblikazzjoni u l-affissjoni. Jirriżulta wkoll li meta l- appellant deher quddiem il-Bord l-ewwel darba, huwa ma kienx rappreżentat minn avukat, u l-Bord ikkonċeda differiment wieħed lill-appellant sabiex seta' jkun rappreżentat minn avukat tal-Għajnuna Legali, li kien mistenni li jagħmel sottomissjonijiet f'isem l-appellant dwar jekk il-proċeduri quddiem il-Bord kellhomx jitkomplew b'mod sommarju. Fis-seduta ta' wara, il-Bord sema' x- xhieda tal-appellant, u wara li sema' s-sottomissjonijiet tal-avukati difensuri tal-partijiet, wasal għall-konklużjoni li l-appellant ma kellux eċċezzjonijiet x'jagħti, u għalhekk il-kawża setgħet tiġi deċiża bid-dispensa tas-smigħ. Din il-Qorti kkonsidrat li minkejja li l-appellant ma tħalliex jippreżenta formalment l-eċċezzjonijiet tiegħu, fix-xhieda tiegħu spjega x'kellu xi jgħid fir- rigward tat-talbiet tar-rikorrenti. Din il-Qorti eżaminat dak li xehed l-appellant, li qiegħed jinsisti li huwa għamel diversi tentattivi biex iħallas il-kera dovuta minnu, iżda din ma ġietx aċċettata mill-appellati. Dan jikkontrasta sew ma' dak li xehdu l-appellati, li qalu li minkejja li huma ppruvaw jistabbilixxu relazzjoni mal-appellant, dan baqa' qatt ma ħallas il-kera dovuta minnu. Jirriżulta wkoll li l-appellant kien ilu ma jħallas il-kera dovuta minnu diversi snin qabel ma l-fond ġie akkwistat mill-appellati. L-appellant kien skars mal-verità u kkontradixxa lilu nnifsu meta qal li mhux minnu li l-appellati offrewlu fond alternattiv fejn Qrati tal-Ġustizzja Paġna 11 minn 13 Appell Inferjuri Numru 99/2019/1 LM imur jgħix, jew meta qal li l-appellati qatt ma interpellawh b'xi mod sabiex iħallas dak dovut minnu. Imma sussegwentement irriżulta li l-appellant kien wieġeb permezz tal-avukat tiegħu għall-ittra uffiċjali mibgħuta mill-appellati. Jirriżulta wkoll li minkejja li l-appellant kien ikkuntattja avukat tal-fiduċja tiegħu sabiex jirribatti għall-interpellazzjoni li saritlu mill-appellati, dan baqa' ma rregolarizzax s-sitwazzjoni tiegħu u ma ħallasx il-kera dovuta minnu jew iddepożita l-ammont dovut fir-Reġistru tal-Qorti. Dan mhux aġir ta' xi ħadd li qiegħed ifittex li jikkonforma mal-obbliigi lokatizji tiegħu, u għalhekk din il- Qorti taqbel mal-konklużjoni li wasal għaliha l-Bord li l-appellant ma kellux eċċezzjonijiet x'jagħti għat-talbiet tal-appellati, u għalhekk tqis li dan l-aggravju mhux mistħoqq u tiċħdu. il-kredibbilità tal-appellant L-appellant jgħid li l-Qorti kellha ssib li huwa persuna kredibbli għaliex f'partijiet tax-xhieda tiegħu nstab li kien qiegħed jgħid il-verità. Il-Qorti iżda hija tal-fehma li sabiex xhud ikun kredibbli, irid jikkonvinċi lill-Qorti li huwa qal il-verità f'kull waqt tax-xhieda tiegħu, u mhux ikun hemm waqtiet fejn huwa jikkontradixxi lilu nnifsu, bħal meta qal li mhux minnu li l-appellati offrewlu residenza alternattiva, jew meta qal li hu offra l-kera lill-appellati iżda dawn irrifjutawha jew infaqgħu jidħqu f'wiċċu. Jekk l-appellant ried jitqies li huwa xhud kredibbli, dan kellu jersaq quddiem il-Qorti biex juri li għamel dak kollu li seta' sabiex jaqdi l-obbligi tiegħu bħala inkwilin, u mhux iħalli l-fond fl-istat li jirriżulta li qiegħed fih, jew addirittura jonqos milli jħallas il-pendenzi tal- Qrati tal-Ġustizzja Paġna 12 minn 13 Appell Inferjuri Numru 99/2019/1 LM kontijiet tad-dawl u l-ilma dovuta minnu. Il-massima li min jersaq quddiem il- Qorti jrid ikollu jdejh nodfa, tapplika partikolarment f'ċirkostanzi fejn xhud jew parti f'kawża jrid jikkonvinċi lill-Qorti mill-kredibbilità tiegħu. In vista ta' dawn il-konsiderazzjonijiet, il-Qorti tqis li anki dan l-aggravju mhux ġustifikat u tiċħdu. Għar-raġunijiet premessi, din il-Qorti qiegħda tiddeċiedi dwar l-appell tal- appellant billi tiċħad l-appell tal-appellant u tikkonferma s-sentenza appellata fl-intier tagħha. Bl-ispejjeż tal-proċeduri quddiem il-Bord jibqgħu kif deċiżi, u bl-ispejjeż ta' dan l-appell kontra l-appellant. Onor. Dr Lawrence Thika LL.D. Imħallef Rosemarie Simiana Deputat Reġistratur Qrati tal-Ġustizzja Paġna 13 minn 13